Criză de amploare la un mare spital din România. Fără internări după ce zeci de medici s-au infectat.
Spitalul Judeţean din Galaţi e aproape blocat din cauza epidemiei
de Covid-19. Peste 50 de cadre medicale s-au infectat cu
Covid-19. În spital nu se mai fac internări, iar
pacienţii în stare bună au fost externaţi.
54 de cadre medicale sunt infectate cu COVID-19
la Spitalul Județean din Galați. Este vorba de cinci medici şi 48 de membri ai
personalului medico-sanitar şi auxiliar. Cele mai multe infectări au apărut la
secţiile Medicină Internă şi Cardiologie.Patru secţii ale spitalului au fost închise
pentru dezinfecţie, iar pacienţii care nu au putut fi externaţi au fost
transferaţi în alte zone ale unităţii medicale. În spital nu se mai face nicio
internare, iar pacienţii cu rezultate negative şi stare generală bună au fost
externaţi. În prezent, în unitatea medicală gălăţeană mai sunt internaţi 391 de
pacienţi.Probleme mari sunt şi la Unitatea de Primiri
Urgenţe, iar conducerea spitalului îi roagă pe gălăţeni să respecte întocmai
protocoalele stabilite."Serviciul UPU este supraaglomerat, iar personalul lucrează în condiţii foarte dificile. Facem un apel către populaţie să respecte normele sanitare şi să dea dovadă de conduită responsabilă, de seriozitate şi solidaritate pentru a depăşi cu bine această perioadă", transmit reprezentanţii Spitalului Judeţean Galaţi.